
CLEBO ET POPULO KOVAE DIOECESEOB RETENSIS 

GRATIAM ET PACEM A DEO PATRE ROSTRO 
ET A DOMIRO JESL' CHRISTO. 


STEQUAM istuc veniam, Dilectissimi, quod erit, Deo 
auxiliante , quam primum , paucis vos volo , ut et quali 
mente pro vestro gaudio ad vos venturus sim, et qua de 
vobis urma fiducia pro meo solamine, jam nunc plenissi- 
me intelligatis. Sciatis itaque oportet, me semper anxio, ac 
sollicito animo , donec milii de voluntate Dei constaret , 
omnia illa suscepisse oilicia, quae meis viribus a superio- 
ribus meis non semel in Sacerdotio demandata fuere; quin 
imo aliqua etiam aliquando humiliter recusasse, ad illa me 
minime a Deo vocatum, ideoque ad illa me prorsus ine- 
ptum justis de causis existimantem. Sine enim Dei voca- 
tione (mecum ipse reputabam) qualibuscumque fulgeat quis 
naturae dotibus omnia pessum eunt, juxta illud Psalmi (1 126): 
Nisi Dominus custodierit civitatem , frustra vigilat qui cu- 
stodit eam ; et S. Leonis Papae (Ep. 85, alias 87) Di/jic ile est, 
ut bono peragantur exitu , quae malo sunt inchoata principio. 
Deus quippe, ut omnium conditor, omnes etiam providentis- 
sime aptavit, salva tamen libertate, et loco, et usui, ad quem 

illos destiuavit. Ecce sicnt lutum iu manu figuli, sic vos in 
manu mea, ait Dominus ( Jerein . 18). Sicut ergo unumquod- 
libet vas usum alium non admittit praeter eum, ad quem 
ab artifice configuratum est, ita opera Dei utilia esse ne- 

3 ueunt, nisi ad id, propter quod confecta sunt. Et re qui- 
em vera quid sibi vult, quod in primo Machabaeorum 
legitur ( Cap . 5) de Azaria, et Josepho, qui gloriam aemu- 
lantes Machabaeorum copias in hostem direxerunt, sed suc- 
cessu infelicissime; nisi quod Illi ad tantum munus desti- 
nati a Deo non erant? Non erant ipsi, ait Auctor Sacer, 
de semine virorum illorum , per quos salus facta est in 
Israel. Et quorsum de quibusdam sic per Oseam ( Cap .8) 
conquerebatur Deus: ipsi regnaverunt , sed non ex me, Prin- 
cipes exliterunt , et ego non vocavi eos ? Unusquisque , ait 
Apostolus (/, ad Corinth. cap. 7), proprium donum ha- 
bet a Deo , alius quidem sic , alius vero sic , prout scili- 
cet congruit illi fini, quem ipse Deus existentiam elargien- 
do intendit. 

Cum autem, carissimi, ita me gesserim jam a prima 
juventute mea nonne mihi magis, magisque tale proposi- 
tum tenendum erat, quando Augustissimus Princeps noster 
FERDINANDUS II, meam respiciendo humilitatem, me 
primum Ecclesiae vestrae Episcopum a Supremo Pontifi- 
ce Maximo GREGORIO XV 1. benignissime petere digna- 
tus est? Certe quidem Episcopatus cum sit, ex D. Chry- 
sostomo, onns ipsis humeris Angelicis formidandum, tum 
maxime omnia diligenter expendi, et ob non paucas, gra- 
vesque difficultates, quae mihi se obtulere, vehementer ex- 
pavi. Difficultates ex parte mea: dotibus in Episcopo a San- 
cto Apostolo (/. ad Timoth.) requisitis me carentem inspi- 
ciebam, atque ad terrendum verba S. Isidori non defuere 
(/. 2. Ojf. ad S. Fulgent.): qui in erudiendis atque institn- 
endis ad virtutem populis praeerit, necesse est, in omni- 
bus Sanctus sit, et in nullo reprehensibilis habeatur. Dif- 
ficultates ex parte loci; cum vitam ex una parte me fere 
semper libris abditam degisse viderem, et hinc considera- 

rem islic esse , utpote in nova sede , negotia multa , nec 
non pergravia expedienda. Ex parte parentum denique dif- 
ficultates, qui summa jam senectute confecti in me suum 
baculum, solatiumqne reperiunt, planctum forsan Tobiae 
parentum in amarissima divisione renovaturi. Verum est, 
aliquam vocationis spem mihi affulsisse, eo quod cor Regis 
in manu Dei ( Prov . 21), ajebat Salomon, et praeter omnem 
cxpectationem meam Augustissimus Princeps in sola sua sa- 
pientia ad illam sublimitatem me nominavit. At occurre- 
bat, quod Joseph Barsabas in actibus Apostolorum {Cap. 1) 
quamvis justus a sua eximia sanctitate cognominatus, eoque 
titulo ab Apostolis dignus Apostolatu existimatus, non erat 
tamen a Deo electus. Quapropter animis cadens tentavi di- 
cere cum Jeremia [Cap. 1); puer ego sum pro tanto mu- 
nere, et cum Moyse ( Exod . cap . 5) modeste addere: obse- 
cro Domine, mitte quem missurus er. Dum tamen istis excu- 
sationibus apud Sapientissimum Principem locum futurum 
esse non imprudenter existimabam, en ad me viri non pauci, 
magni virtute, et prudentia sua praediti, juxta verba Ec- 
clesiastici {Cap. 44), ut evellerent timores meos, simulque 
meam voluntatem ad illud onus excipiendum modis mul- 
tis extimularent. Mihi vero sic constituto, ac talibus inci- 
tamentis exagitato quid unquam erat faciendum? numne 
munus oblatum exemplo Jonae Prophetae pertinaciter erat 
detrectandum? et persequendo vestigia Jonae nonne simul 
quod illi accidit, ne milii accideret, erat mihi quodammodo 
formidandum? O quam opportune quoqne tunc auribus meis 
insonuere Nazianzeni voces, quibus docebat {Orat. 1), pe- 
riculosius esse contra obedientiae leges impositum onus re- 
fugere, quam cx imprudentia acceptare; cum timori quidem, 
subjungebat, suscipiendae Praepositurae lex obedientiae opem 
fortasse ferat; at inobedientiae periculo haud scio, quisnam 
opitulari , aut quaenam ratio ad fiduciam hortari possit. 
Tunc etiam illae S. Augustini de servo pigro, qui talen- 
tum abscondit {In libro de fide et operibus cap. 17), propter 
illos haec similitudo proposita est, qui nolunt suscipere in 

Ecclesia dispensatoris officium, desidiosam praetendentes 
excusationem nolle se rationem reddere de peccatis alienis. 
Tunc illae simul S. Gregorii Papae (/. Pastoralis parte), 
quibus docebat, humilitatem ante oculos Dei non esse ve- 
ram, si sit pertinax ad respuendum, qnod utiliter subire 
praecipitur. Et ut alia Ecclesiae lumina silentio praetermit- 
tam, tunc illae Sancti Aquinatis (2. 2- quaest. 181. art. 2), 
ad voluntatis inordinationem pertinet, quod aliquis omnino 
contra Superioris insinuationem gubernationis officium fi- 
naliter recuset propter duo; primo quia hoc repugnat ca- 
ritati proximorum, quorum utilitati aliquis se debet expo- 
nere pro loco, et tempore; secundo, quia repugnat humi- 
litati , per quam aliquis superiorum mandatis se suhjicit. 
Hisce vocibus interim, quasi vocibus Dei, exhilaratus, cum 
Deus non per seipsum immediate, sed per Praelatos aeter- 
nam suam vocationem soleat manifestare, sapientibus dicto 
audiens fui , et acquievi ; gratias egi Principi beneficen- 
tissimo: me Romam contuli, et cum hic viderim Regis opti- 
mi designationem, a Sapientissimo Christi Vicario clemen- 
tissime comprobatam, dixi demum Domino perquam laetus 
cum Isaia ( Cap . 8), et Petro [Lue. cap. 5), ecce ego, mitte 
me, in verbo tuo laxabo rete. Post haec omnia, quaeso, 
effectus hodie vester Episcopus per sacratissimam ordina- 
tionem, nonne mihi credendum est, quod per illam in cor 
meum Deus divinam virtutem suam indiderit ad munia E- 
piscopalia rite , et landabiter obeunda? Dei perfecta sunt 
opera, ait S. Thomas [In Suppi, quaest. 35. art. 1); et ideo 
cuicumque datur potentia aliqua divinitus , dantur etiam 
ea, per quae exeeutio illius potentiae possit cougrue fieri. 
Ob hoc dixit Deus [Nuni. 11) Moysi de septuaginta se- 
nibus, quos ipsi in adjutorium daturus erat: auferam de 
spiritu tuo , tradamque eis, id est dabo illis vim virtuti 
tuae simillimam, sicut lumen unius candelae ab alia abla- 
tum, ut in regimine populi collatis viribus efficacissime te 
adjuvent. Ob hoc spiritus Domini directus dicitur in Da- 
videm [I, Reg. cap. Xf^II) , ex quo in locum reprobati 

Saulis a Deo suffectus fuit. Ob hoc denique dixit Christus 
Apostolis ( Joan . 20) post illa verba: sicut me misit Pater , 
et ego mitto vos : accipite Spiritum Sanctum. Quis jam 
proinde non persentiscit, et quali mente pro gaudio vestro, 
et qua de vobis firma fiducia pro meo solamine quam pri- 
mum istuc venturus sim? 

Et quod ad mentem meam spectat, veniam, volente Deo, 
non ut otio vacem, et quieti, ne cum inutili servo in ma- 
ledictum incurram, aut cum illo, de quo dicitur ( Prov . 11) 
qui abscondit frumenta, maledicius. Non ut deliciis, com- 
modisque affluam, vel honoribus, divitiisque delecter, bene 
memor semper verborum Salomonis ( Eccles . 1. et 2): Risum 
reputavi errorem , et gaudio dixi quid frustra deciperis , 
y anitas vanitatum et omnia vanitas. Non ut dignitatis 
celsitudine extollar, bene memor etiam apophtegmatis Ec- 
clesiastici ( Cap . 32): Rectorem te posuerunt , noli extolli , 
sed esto in illis tamquam unus ex ipsis. Non denique ut 
in Cleris dominer, memor demum verborum Domini [Lue. 
22): Qui major est inter vos , fiat sicut minor. Veniam 
itaque, volente Deo, ut placeam ei, cui me probavi juxta 
Apostoli verba {II. ad Tim. 2), vel melius ex textu greco 
tvx rZ> fparrcXeytemu aplea, ut placeam ei, qui me delegit in 
militiam suam, tamquam Episcopum, elegit, et adseripsit. 
Veuiam, ut cum Apostolo (/. et II. ad Cor.) Dei adjutor 
sim, et pro Christo legatione fungar ad implenda ea, quae 
desunt passionum Christi, id est, ut in praedicatione Evan- 
gelii, et Sacramentis Ecclesiae administrandis pro vestra 
sancta conversatione, et vestra aeterna salute Christo Do- 
mino subserviam; ut, qui vivunt, jam non sibi vivant, sed 
ei, nempe Christo, qui pro ipsis mortuus est; ut libentis- 
sime impendam, et superimpendar ipse exemplo Christi pro 
animabus vestris, anima mea pro vobis, in manibus meis 
semper, juxta Psalmi verba {PsalA 18). Veniam ut vos exhor- 
ter cum Apostolo ad Timotheum et 'litum in doctrina sana, 
qua vera pietas hinc gignitur, quae ad omnia utilis est, 
promissionem habens vitae, quae nunc est, et futurae, quaque 

illinc tristes illi nebulones reprobantur, quos describit et 
ipse Apostolus (ad Timolh. 2. cap. 3), et 1’rinceps Aposto- 
lorum ( Petr . 2. cup. 2), et Frater Christi Taddaeus (In sua 
Epistola), nebulones, inquam, qui speciem quidem pieta- 
tis habent, virtutem nutem ejus proterve abnegant, qui in 
iis, quae naturaliter norunt, ut animalia muta, misere cor- 
rumpuntur, qui fictis verbis in avaritia de hominum ani- 
mabus, ac felicitate negotiantur. Veniam tandem, ut quod 
infirmum est, juxta verba Ezechielis (Cap. 3^), consolidem, 
quod aegrotum sanem, quod confractum alligem, et quod 
abjectum reducam. Necnou insuper animo meo infigam egre- 
gia monita S. Isidori (loco supra citato ), oportere Episco- 
pum curam pauperum gerere , esurientes pascere, vestire 
nudos, viduas ac pupillos tueri, pervigilem in cunctis exhi- 
bere curam, et providentiam habere distributione discreta. 
Haec omnia ad persequendum, quis ibit umquam inficias? 
sunt maxime difficilia, sed audeo dicere cum S. Leone Ma- 
gno (Serm. 1. in die Assump. suae): qui mihi honoris est 
auctor, ipse milii fiet administrationis adjutor, et ne sub 
magnitudine gratiae succumbat infirmus, dabit virtutem, 
qui contulit dignitatem. Omnia igitur possum cum Apostolo 
(ad Philip, h) ineo, qui me confortat. Quin immo spero, 
Deum vocatione sua facturum, ut tantum pondus a vobis 
mihi levius efficiatur consilio, cooperatione, orationibus, auxi- 
liis etiam temporalibus, ac summa docilitate cum dictum 
fuerit ab ipso Jesu (Joan 10): ego sum ostium, per me si 
quis introierit, salvabitur, ingredietur, et egredietur, idest 
quocumque se verterit, quidquid egerit, succedet pro voto, 
et pascua inveniet, divinae scilicet providentiae. Ac proinde 
vos jam videtis fiduciam illam, quam ego pro solamine meo 
firmam de vobis habeo. 

Enim vero a Sancto Spiritu edoctus (Prov. 8. ct Eccles. 
32), quod sapientia habitat in consilio, ct sine consilio nil 
faciendum, in rebus omnibus stabiliendis, consilium petere a 
sapientibus, piisque viris non praetermittam; et mihi certa 
spes inest , Capitulum praesertim Cathedralis Ecclesiae , 

utpote Caput ceterorum Clericorum, cujusque membra, si- 
cut dignitate ceteros praeeminent, ita etiam probitate et 
•cientia ceteris praestare debent, consilio suo milii nunquam 
defuturum. Istud enim Episcopo in fascis Episcopalis le- 
vamen, ad instar Synedrii veteris, datum est a Canonibus, 
ut ejus menti suffragium ferat, Senatus ideo Episcopi co- 
gnominatum. Et qui fieri potest ne in consiliis bonis mihi 
semper suggerendis partes suas adamussim adimpleat? 

Partes quoque suas confido ad unguem adimpleturos 
utriusque Ordinis Sacerdotes et Saeculares et Regulares , 
sacris suis operibus me adjuvando; illos praecipue, quibus 
cura animarum commissa est. Omnes enim ad edocendum 

? opulum sunt ordinati : cum illi solum ex Tridentino in 
'resbyteros sint ordinandi, qui praevio diligenti examine 
ad docendum idonei reperiuntur , et adjumenta Episcopi 
omnes in sacra sua inauguratione dicantur ; sed Parochi 
multo magis adjumento Episcopis debent esse, et praedi- 
catione, et Sacramentis administrandis. 

Adjutorium vero precum eflicacissimum a justis omnibus 
expecto, de quibus dicitur ( Jacob . 5); Deprecatio justi as- 
sidua plurimum valet. At cum Virgines Deo dicatae dilectis- 
simae sunt Jcsu Christi Sponsae ( S . Cyprianus de Disc. 
et I/ad. Virginum-, et S. Hier. I. VII. contra J ovini), nobi- 
lissima Ecclesiae portio , et monilia orbis totius perquam 
pretiosa, quae Angelorum instar uni Deo, divinoque obse- 
quio totaliter intendunt, quae integrum quotidie corporis, 
et animae, perfectumque Sponso offerunt holocaustum, quae 
studio , cogitatione , affectu SS. sunt Trinitati simillimae, 
(Siculi in Commentario Tirini haletur cap. 7. 1 .ad Cor), 
quae plus ceteris ab illa peculiariter redamantur, quasque 
in coelis majus praemium manet , singularisque aureola , 
praecipue ab eis hoc adjutorium in me collatum iri vehe- 
menter confido. 

Quid ultra? Non pauca, nec exigua temporalia levamenta 
a dignissimis Praeside quoque, et Magistratibus , a Nobi- 
libus, et a Divitibus multa spe mihi polliceor. Illi, Praeses 

nempe ct Magistratus, ministri Dei, et Regis, magna aucto 
ritate praediti, Deorum nomine in Sacris Literis insigniti, 
brachio certe suo, ubi opus est in gloriam Dei, bonumqu* 
spirituale promovendum, prompte me adjuvabunt, et isti, 
Nobiles nempe Divitesque grati Deo pro bonis ab ipso ac- 
ceptis , nec in gloria vana, nec in divitiis confidentes, in 
miseris insuper, pauperibusque ipsum Christum consideran- 
tes, illos mecuin sublevabunt, et ita mihi non mediocri erunt 
levamini, et sibi bonum fundamentum in futurum ex Apo- 
stolo (/. ad Timoth .) thesaurizabunt, ut apprehendant vitam 
aeternam. 

Omnes demum voci meae futuros dociles ipsa Christi 
promissio sperare facit. Oves enim ( Joan . 10), ait de Pa- 
store vero, oves illum sequuntur, quia vocem ejus sciunt, 
alienum autem non sequuntur, sed fugiunt ab eo. Cum ergo 
vestrum forma factus ex animo ad pascua aeternae vitae 
vos ducam , vos absque dubio persequi vestigia mea non 
renuetis, et odio oderitis vatiuiano illorum voces, qui Crucis 
Christi sunt inimici, ut ait Paulus {ad Philip. 3). lot autem 
tantisque praesidiis munitus nonne possum dicere cum Da- 
vide (Psal. 22); Dominus regit me, et nihil mihi deerit, ut 
Dei gloriam promoveam, ut pleno vos afficiam gaudio, ut 
partes meas, etsi difficiles, in bonum vestrum spirituale ad- 
impleam? Mihi ergo solummodo curandum est, neumquam 
desim gratiae Dei; cum Saul, Judas, et alii, ab ipso Deo 
vocati, gratiam illam derelinquentes perierint misere, id est 
exciderint de via justa. Hinc timor, hinc tremor ipsius Pauli 
(/. ad Corinlh .): castigo corpus meum, ne cum aliis prae- 
dicaverim, ipse reprobus efficiar. At, quamvis videre debeat, 
ne cadat, qui se existimat stare, juxta eundem Apostolum, 
noslramque salutem cum metu et tremore ( Philip . 2) ope- 
rari debeamus, orationi semper instantes; spero tamen, in- 
fallibili divina spe, quae non confundit, innixus, quod Deus 
dabit {Luc. 11) Spiritum bonum petentibus se, spero meam 
a gratia sua discessionem non permissurum benignissimum 
Dominum , potentissima saltem intercessione Beatissimae 

semner Virginis Matris suae Mariae, cujus gloriae amplifi- 
candae fui semper ex toto corde intentus: Beatissimi Patriar- 
chae Joseph, cujus nomine et patrocinio nunquam non sum 
gloriatus: Beati quoque Judae Taddaei, peculiarissimi Fa- 
miliae meae Patroni: Beati insuper Nicolai Mvrensis, cujus 
laudes non semel dixi, specialis istius Primi Capituli Tu- 
telaris, atque gloriosi S. Conradi, cujus alma protectio to- 
tam tegit a malorum aestu, tamquam nebula, conspicuam 
istam Civitatem, et omnium vestrum orationibus, quae pro 
Pastore ferventer fusae , extra omnem dubitationis aleam 
non sine fructu a clementissimo Domino excipientur. 

Nil aliud restat, nisi ut S. Gregorii Papae memorabile 
monitum vobis obiter in memoriam revocem, quod, nempe, 
cum augentur dona, rationes etiam crescunt donorum. In 
medio vestrum Augustissimus Princeps paucis abhinc an- 
nis Praesidem totius Provinciae statuit ; statuit simul et 
Tribunalia. Magnas itaque pluresque vobis ad munera, ad 
cultum, ad commoda, ad opes, et ad gloriam opportuni- 
tates suppeditavit; Provinciae Caput Civitatem vestram ef- 
ficiendo. Nunc vero Cathedra Episcopali pro bono vestro 
Spirituali, filiorumtjue vestrorum vos voluit esse condeco- 
ratos. Quo ergo animo in Eum esse debetis? quali Eum 
prosequi amore, et reverentia prae ceteris subditis? qua 
cordis denique devotione debetis esse ejus Majestati ad- 
dicti? Beneficia summa ac multiplicia, summa quoque ac 
multiplicia a vobis postulant grati animi obsequia, pro ejus 
salute praesertim et prosperitate, ejusque Sponsae MARIAE 
TERESIAE Reginae Nostrae, ac totiusFamiliaeRegiae Deum 
ex toto corde assidue deprecando. Et cum Jesu Christi Vi- 
carius, Successor Petri, Pastorum omnium Supremus Pa- 
stor, et Sanctae Ecclesiae ipsius Christi Universalis An- 
tistes GREGOR1US divina Providentia Papa XVI. Augu- 
stissimo Regi nostro FERDINANDO II. pro vestra Cathe- 
dra stabilienda benignissime annuit, vobisque Episcopum a 
Clementissimo Rege nominatum in immerenti persona mea 
ct confirmavit, et ordinare fecit, et Apostolica sua aucto- 

ritate misit, nonne etiam Illi praeter suum excelsissimum, 
cunctorumque Christifidelium perquam utilem Characterem, 
nonne inquam a Vobis pro benefacto eximio eximia refe- 
renda est gratia? Pro Illo itaque semper orate, ut Illum 
Deus pro bono Ecclesiae, cui peramanter, ac diligentissi- 
me providet, diu multumque nobis servet incolumem, suis- 
que cumulet peculiaribus benedictionibus; nec non satagite 
in via virtutum magis magisque auxilio Dei proficientes, 
ut Ille , vestram in Christianismo bonam conversationem 
audiendo, magna perfundatur consolatione ad aliquantulum 
illius tristitiae levamentum, qua cor ejus hoc tempore in- 
credulorum scriptis, et effraenata procacitate continuo af- 
ficitur. Haec pauca nunc pro mea erga vos benevolentia. 
Multa coram, cum Deus dederit. Et Deus pacis sit sem- 
per vobiscum. 

Datum Romae extra Portam Coelimontannm ipso Conse- 
crationis die XXVIII. Kal. jul. an. Domini MDCCCXLIV. 

F. Doni. Buttaoni Ord. Pr. Sac. Pal. Ap. Magist. 

Joseph Canali Archiepisc. Colos. Vicesgerens. 









